google/wiki40b huggingface dataset:
Buli (filem)

Plot

Nordin (Afdlin Shauki), seorang lelaki yang mempunyai tahap keyakinan yang rendah. Dia sentiasa dibuli oleh Roy (Hans Isaac) sejak sekolah rendah lagi. Apabila Nordin sudah dewasa dan sudah menjadi pereka perisian komputer di sebuah syarikat perkomputeran, beliau ingatkan masalah bulinya sudah berakhir.
Dia mula mempunyai keyakinan diri sehinggalah munculnya kembali Roy, rakan sekolahnya yang tampan dan bergaya untuk berkerja di syarikat yang sama. Roy kembali menghantui kehidupan Nordin bahkan mencuri idea-idea dan hasil kerja Nordin. Pada akhirnya Nordin berjaya mengatasi masalah bulinya dengan bantuan Dr. Ika (Nasha Aziz) dan berjaya membuktikan bahawa dia bukan seorang yang lemah.

Penerbitan

Buli ialah arahan sulung Afdlin Shauki dan filem pertamanya yang diterbitkan oleh Grand Brilliance, filem ini menjalani penggambaran selama 60 hari di Kuala Lumpur, dan Lukut, Negeri Sembilan, penggambaran filem yang menelan kos perbelanjaan sebanyak RM 1.5 juta dijalankan pada 2 Januari 2003 dan berakhir pada 12 Mac 2003. Anak Afdlin, iaitu Miasara dan Anais berlakon sebagai anak-anak kepada juruterbang yang dilakonkan oleh beliau sendiri.
Menurut Afdlin, beliau menulis skrip filem ini semasa mengikuti kursus penulisan skrip di National Film School di London, United Kingdom (UK) pada 1996. Beliau mengarahkan filem ini atas galakan Shuhaimi Baba yang berpendapat bahawa skrip Buli tulisan beliau ini berpotensi besar untuk dijadikan sebuah filem. Selain itu, beliau juga mendapat ilham sebelum menjadikan Buli sebuah filem, ketika mengikuti kursus kepimpinan pada 2001. Pada April tahun sama, filem ini dikatakan akan diterbitkan oleh Habsah Hassan (penerbit Soal Hati) dan watak pelakon wanitanya pernah ditawarkan kepada Erra Fazira dan Sofia Jane.
Watak lelaki utama pada awalnya dinamakan Roslin, seorang kerani bank. Bagaimanapun, ia dinamakan sebagai Nordin, seorang pereka perisian komputer.

Keluaran dan sambutan

Buli ditayangkan pada 11 Mac 2004 dan mendapat sambutan positif daripada penonton sekaligus meraih kutipan sebanyak RM 1.6 juta semasa tayangannya. Filem ini menerima tiga anugerah (dua pencalonan, tiga kemenangan) di Festival Filem Malaysia ke-17 termasuk kategori Filem Terbaik. Ia juga menerima empat anugerah di Anugerah Skrin 2005 dan turut memenangi Malaysia Video Awards 2004 bagi Best ASEAN Feature - Silver Awards.

Kesinambungan

Kesinambungan filem ini, Buli Balik ditayangkan di pawagam seluruh negara pada 26 Januari 2006 dan ia merupakan terbitan usahasama Grand Brilliance, Vision Works dan Tall Order Productions.
Fontenay-Trésigny

Fontenay-Trésigny ialah sebuah komun yang terletak di komun Seine-et-Marne di utara-tengah Perancis.
David Livingstone

David Livingstone (11 Mac 1813 – 1 Mei 1873) ialah seorang pelopor mubaligh perubatan bangsa Scot yang berkhidmat dengan Persatuan Mubaligh London (London Missionary Society) dan seorang penjelajah di Afrika. Pertemuan beliau dengan H M Stanley pada 10 November 1871 menghasilakn petikan popular, "Dr Livingstone, I presume?" (harfiah, "Dr Livingstone, saya agak?").
Kemasyhuran beliau sebagai seorang penjelajah mendorong pencarian punca Sungai Nil yang membentuk kemuncak zaman klasik penjelajahan orang Eropah dan penembusan kolonial benua Afrika. Pada masa yang sama perjalanan mubaligh, "kehilangan" dan kematian beliau di Afrika dan pengagungan sebagai wira kebangsaan Great Britain yang menyusul pada tahun 1874 selepas kematian beliau membawa kepada penubuhan inisiatif-inisiatif misi mubaligh Kristian Afrika Tengah yang berterusan dalam era "Perebutan Afrika".
Langenwetzendorf

Langenwetzendorf merupakan sebuah kawasan perbandaran terletak di daerah Greiz, Thüringen, Jerman.
Legok, Cidahu

Poskod

Poskod yang digunakan di Legok adalah 45595. Terdapat 20 buah desa di dalam daerah kecamatan Cidahu.
Perpustakaan Armitt

Armitt Library adalah sebuah perpustakaan dan muzium bebas, didirikan di Ambleside di Cumbria oleh Mary Louisa Armitt pada 1909.
Pada 1997 perpustakaan ini dan kutipan dipindah ke sebuah bangunan baru di Ambleside, digelar The Armitt.
Perpustakaan 10,000 lebih buku meliputi sejarah tempatan dan semulajadi kawasan Ambleside dan Lake District yang lebih lebar. Ia adalah suatu sumber penting untuk maklumat pada orang terkenal berkaitan dengan kawasan itu, termasuk William Wordsworth, Harriet Martineau, John Ruskin, Canon Hardwicke Rawnsley dan Kurt Schwitters.
Ada juga 450 lebih warna air oleh Beatrix Potter dari tajuk arkeologi dan zoologi.
Mail

Rupa

Bentuk kepala Mail membujur, dihiasi rambut undercut yang bercapah di tengah-tengah pada dahi. Dia selalu memakai kemeja T hijau berleher bulat, bertepi kuning dan berbintang jingga di tengah-tengah, serta seluar pendek biru.

Perwatakan

Dikenali dengan laungan "dua seringgit" ketika berniaga, Mail boleh disifatkan dengan sifat keusahawanan yang utuh. Dia amat mementingkan ketepatan dalam menilai dan menentukan harga barang yang diperdagangkannya, baik ayam goreng mahupun buah-buahan.
Bagaimanapun, pembawaan Mail seakan-akan sedikit megah di depan penonton kerana berbangga sebagai 'bakal usahawan' yang pandai berniaga muda-muda lagi. Hubungannya dengan Mei Mei agak dingin.
Dia juga seorang yang selalu bersikap bersahaja dan tenang diantara rakan rakannya. Gayanya yang selalu memeluk tubuh sudah cukup sebagai bukti yang dia sukakan kehidupan yang santai.
Dia juga seorang budak yang berdikari di lingkungan usianya.
Sulaiman Abdul Rahman Abdul Taib

Kerjaya

Sulaiman menerajui syarikat milik keluarganya, Cahaya Mata Sarawak Bhd (CMS). Beliau juga merupakan bekas pengerusi RHB Capital - cawangan pembankan RHB, yang pernah dimilik oleh CMS.

Politik

Sulaiman menggantikan bapanya sebagai calon Parti Pesaka Bumiputera Bersatu (PBB) bertanding di kerusi parlimen Samarahan. Setelah menang, beliau dilantik sebagai timbalan menteri oleh perdana menteri ketika itu, Tun Abdullah Ahmad Badawi.

Pilihan raya Malaysia 2008

Dalam Pilihan Raya Umum Malaysia 2008, Dato Sri Sulaiman Abdul Rahman B Abdul Taib bertanding menggunakan tiket Barisan Nasional . Beliau telah bertanding di kawasan  parlimen  Kota Samarahan , negeri Sarawak. Dato Sri Sulaiman Abdul Rahman B Abdul Taib telah menang dengan mendapat undi sebanyak 15559. 
Calon lawan ialah Awang Bakar Bin Awang Daud dari (Bebas) mendapat 898 undi .Hussain Bin Abang Apok dari PKR mendapat 4,148 - Kalah . Peratus pengundi yang keluar ialah  75.14%. Undi rosak sebanyak  449.

Hasrat letak jawatan

Pada 5 Disember 2009, Perdana Menteri Malaysia, Datuk Seri Najib Tun Razak mengesahkan Sulaiman ada menyatakan hasrat meletakkan jawatan atas alasan kesihatan. Setakat ini Kabinet belum membuat sebarang keputusan , belum berbincang dengan BN Sarawak. Sulaiman selaku timbalan menteri diberi tugas membantu Menteri Pelancongan Datuk Dr Ng Yen Yen mempromosikan destinasi perlancongan di Malaysia termasuk di Sarawak .Sebelum ini Menteri Perlancongan ialah  Datuk Seri Azalina Othman Said. Bekas ketua pegawai eksekutif MAS, Datuk Idris Jala turut dilantik sebagai menteri penuh - melangkaui ahli parlimen Sabah dan Sarawak. Akhbar internet The Malaysian Insider melaporkan Perdana Menteri akan berhubung dengan Pengerusi Barisan Nasional (BN) Sarawak Tan Sri Abdul Taib Mahmud.Layanan kerajaan persekutuan terhadap Sarawak turut berbangkit. Agendadaily melaporkan beliau sudah lama tidak menghadiri sidang Dewan Rakyat yang  sedang berlangsung pada Disember 2009. Dewan Rakyat masih belum menerima sebarang surat peletakan jawatan rasmi daripada Sulaiman.
Kumpulan Kristal 9-Gem Enterprise

Kumpulan Kristal 9-Gem Enterprise (K9) dikaitkan dengan aktiviti peminjaman wang (Ah Long) , pengedaran dadah, pelacuran dan samseng. Kumpulan enam lelaki ini diburu polis kerana dipercayai terbabit merantai dan mengurung tiga lelaki di tingkat bawah sebuah rumah kedai di Sri Kembangan, Serdang, Selangor.Tiga lelaki mangsa along dirantai dan dikurung dalam dua 'lokap' di tingkat bawah sebuah rumah kedai empat tingkat di Jalan PBS 14/2, Pusat Perindustrian Bukit Serdang.
Seorang daripada 'banduan' along itu ditahan selama dua bulan.Seorang lagi lebih sebulan.Manakala seorang lagi kira-kira 10 hari. Ketiga-tiga mereka diikat dengan rantai besi pada leher, tangan dan kaki ke sebatang tiang dalam 'neraka' itu. Di tubuh mereka terdapat kesan lebam dan luka, dipercayai dirotan di beberapa bahagian badan kerana membuat bising atau cuba menarik perhatian orang ramai di luar bangunan supaya menyedari mereka dikurung.Mereka hanya diberi sebuku roti seorang sebagai makanan selama seminggu, manakala air minuman disalurkan dari paip tandas yang dibina khusus untuk lokap berkenaan.
Mangsa anya berhutang antara RM1,500 dan RM4,000, tetapi mereka dilayan seperti anjing kurap. Pasukan bomba dan penyelamat terpaksa menggunakan mesin pemotong besi serta masa kira-kira dua jam untuk menyelamatkan semua mangsa.
Ketua Polis Selangor, Datuk Khalid Abu Bakar, mendedahkan bahawa ketua kumpulan itu dikenali sebagai Franco atau nama penuhnya Ong Leng Kok, 32, dan berperanan mengawal keseluruhan operasi K-9 di Selangor . Ketua cawangan Klang ialah Chang Ching Fatt @ Ah Fat (22). Yong Hock Fai @ Alex (25) menjadi Ketua di Ampang. Sementara Lee Chin Onn @ Kai Chi (23) menjadi pembantu Alex dan berperanan menculik mangsa yang gagal membayar balik pinjaman.
Alamat terakhir Franco ialah Taman Cheras Indah; Ah Fatt (Kampung Bersatu Batu 13, Jalan Klang Puchong); Alex (Taman Kosas Ampang) dan Kai Chi (Pandan Perdana, Kuala Lumpur).
Kumpulan ini amat berpengaruh dan berbahaya di Selangor serta mampu membuat kutipan daripada peminjam sehingga RM40,000 sehari atau RM500,000 sebulan.Kumpulan ini mempunyai organisasi tersusun dan rangkaian di seluruh daerah di Selangor, selain tiga lokap untuk menahan peminjam, iaitu di Sri Kembangan, Gombak dan Pandan Indah.
Polis Selangor berjaya menahan dua beradik di sebuah rumah di Taman Bukit Permai, Ampang. Mereka ditugaskan sebagai tukang simbah cat dan menculik peminjam yang gagal membayar hutang.Pelbagai peralatan ditemui seperti rantai, tukul, cat, gam, fail dan lesen memandu peminjam serta pelbagai papan tanda iklan pinjaman dalam serbuan di pejabat berdekatan rumah suspek.
Majlis Musyawarah Rakyat Sementara

Majlis Musyawarah Rakyat Sementara (MPRS) adalah perintis Majlis Musyawarah Rakyat (MPR), dewan negara Republik Indonesia yang tertinggi. MPRS dibentuk berdasarkan Dekri Presiden 5 Julai 1959 yang dikeluarkan oleh Presiden Sukarno.

Tempoh 1966 - 1972

Tempoh  1959-1965 adalah tempoh yang penuh dengan pertentangan ideologi dalam sejarah kehidupan ketatanegaraan di Indonesia dan memuncak pada 30 September 1965 dengan peristiwa Gerakan 30 September (G-30-S).
Akibat berlogik daripada peristiwa pengkhianatan G-30-S/PKI, dasar-dasar yang telah diambil sebelumnya dalam kehidupan kenegaraan dibetulkan secara keseluruhan.  Selepas pemberontakan G-30-S/PKI, Dewan MPRS yang pembentukannya berdasarkan Dekri Presiden 5 Julai 1959 dan selanjutnya disusun semula dengan Penetapan Presiden Nombor 2 Tahun 1959, namun Penetapan Presiden tersebut masih dipandang tidak memadai lagi.
Untuk memenuhi keperluan tersebut, langkah-langkah untuk membersihkan keanggotaan MPRS daripada unsur-unsur PKI harus diambil. Oleh itu, Undang-Undang Nombor 4 Tahun 1966 menegaskan bahawa MPRS harus menjalankan tugas-tugas dalam bidang kuasanya, sesuai dengan Perlembagaan 1945 sehingga Majlis Musyawarah Rakyat dibentuk melalui pilihan raya umum.
Lattainville

Lattainville ialah sebuah komun di jabatan Oise di utara Perancis, wilayah Picardy.
Hospital Kampar

Hospital Kampar merupakan sebuah hospital kerajaan yang terletak di Perak, Malaysia.

Alamat

Hospital Kampar

Jalan Hospital

31900 Kampar
Perak
Malaysia
Hüllhorst

Hüllhorst merupakan sebuah kawasan perbandaran terletak di daerah Minden-Lübbecke, North Rhine-Westphalia, Jerman.
Io (bahasa pengaturcaraan)

Sejarah

Bahasa Li dicipta oleh Steve Dekorte sekitar 7 March 2002, selepas membantu kawannya mengoptima bahasanya. Dia mendapati bahawa dia tidak tahu banyak mengenai bagaimana bahasa komputer berfungsi dan mula menulis bahasa komputer kecil bagi memahami masaalah tersebut dengan lebih mendalam.

Falsafah

Matlamat Io adalah mengkaji konsep penyatuan dan bahasa pengaturcaraan Dinamik, dengan itu tolak ansur cenderung kepada mudah dan lentur berbanding prestasi.

Contoh

Atur cara hello world:
"Hello world!" println
Objek baru dihasilkan oleh objek klon. Bagi Io khususnya, objek kosong baru dicipta dan perbezaan antaranya dan keluarganya disimpan dalam objek baru; tabiat ini dikenali sebagai differential inheritance. Contoh tabiat ini ditunjukkan sebegini:

A := Object clone // creates a new, empty object named "A"
Sebuah funcgsi faktorial yang tidak rekursif dalam Io:

factorial := method(n,
  if(n == 0, return 1)
  res := 1
  n to(1) foreach(i, res = res * i)
  res
)
Demostrasi di atas menggunakan julat, dan tidak menggunakan gelung for() yang lebih pantas.
Stesen MRT TTDI

Lokasi

Stesen ini terletak di sepanjang Jalan Damansara di Taman Tun Dr Ismail, Kuala Lumpur, Malaysia. Di barat laut stesen terletaknya Menara Glomac dan Damansara Kim manakala di utara stesen terletaknya PrimaNora Medical Centre. Juga terletak berhampiran stesen adalah Menara LGB TTDI, Plaza VADS, pusat membeli-belah Glo Damansara, Glomac Damansara Residences, Kiara Green Townhouses, The Greens Condo TTDI, Pasar Besar TTDI, Hospital KPJ Damansara, Kubur Islam Bukit Kiara, SS 20 Petaling Jaya dan Taman Rimba Kiara.

Perkhidmatan bas

Bas RapidKL laluan T813 dan T814 berkhidmat di stesen ini.
Kawasan perbandaran

Kawasan pembandaran ialah entiti c5 c vpentadbiran yang memiliki wilayah serta penduduk yang ditetapkan dengan jelas dan merupakan daerah serba guna, berbeza dengan daerah tujuan khas. Konsep "kawasan perbandaran" merangkumi kawasan bandar tetapi tidak terhad kepadanya. Sebaliknya, ia biasanya merupakan sebuah bandar raya, bandar, desa, atau sekumpulan kecil entiti-entiti yang tersebut. 
Kawasan perbandaran biasanya diperintah oleh seorang datuk bandar serta sebuah majlis bandar atau majlis perbandaran. Di kebanyakan negara, kawasan perbandaran ialah sebahagian pentadbiran kecil yang mempunyai pucuk pimpinan sendiri yang dipilih menerusi pilihan raya tempatan. 
"Kawasan perbandaran" di sesetengah negara juga dirujuk sebagai "komun", misalnya, commune Perancis, commune Itali, comună Romania, kommun Sweden, dan kommune Norway/Denmark. Istilah itu berasal daripada konsep komun Zaman Pertengahan. Kawasan perbandaran yang terbesar didapati di Kanada, Greenland, Australia, dan Brazil.
Rentières

Rentières merupakan sebuah komun di jabatan Puy-de-Dôme di tengah Perancis.
Sulu

Sulu ialah sebuah wilayah di selatan Filipina. Ibu kotanya ialah Jolo. Wilayah ini terletak di Wilayah Autonomi Islam Mindanao. Wilayah ini memiliki keluasan wilayah 1,600 km² dengan jumlah penduduk 849,670 orang pada tahun 2007. Wilayah ini memiliki angka kepadatan penduduk 397 orang/km². Namun sebilangan rakyat Sulu tidak mengakui ketuanan kerajaan Filipina terhadap mereka kerana mempercayai bahawa tanah mereka Sulu tidak pernah berjaya ditumpaskan atau berjaya ditawan oleh mana-mana penjajah khususnya Sepanyol. Sulu pernah mempunyai kerajaan yang tersendiri iaitu Kesultanan Sulu yang mana pernah menguasai Jolo, Palawan, Zamboanga-Basilan, Tawi-Tawi dan sebahagian daripada negeri Sabah. Lingua-Franca atau Bahasa Perantara semasa kegemilangan Kesultanan Sulu adalah Bahasa Tausug atau Bahasa Suluk disamping Bahasa Kesukuan lain yang terdapat di Sulu seperti Sama-Bajau, Yakan, Kagayan, Iranun, Visaya, Tagalog dan lain-lain.
Kid Cop

Plot

Junho merancangan untuk memberi hadiah kepada kawan perempuan kegemarannya, Eunsu. Walau bagaimanapun, perancangan Junho gagal kerana Hyungtae terlebih dahulu bertindak sebelumnya. Junho telah bertindak ke pusat membeli belah dimana penyanyi kegemaran Eunsu mengadakan pertemuan bersama peminat. Mereka telah bertembung dan menyebabkan kekacauan di pusat membeli belah tersebut. Dalam masa yang sama, perompak merancang untuk merompak pusat membeli belah tersebut dan kanak-kanak tersebut cuba mengalahkan perompak-perompak tersebut.
Singapadu Tengah

Poskod

Poskod yang digunakan di Singapadu Tengah adalah 80582. Terdapat 12 buah desa/kelurahan di dalam daerah kecamatan Sukawati.
Pongongaila

Poskod

Poskod yang digunakan di Pongongaila adalah 96127. Terdapat 10 buah desa di dalam daerah kecamatan Pulubala.
SMART

Pasukan Mencari dan Menyelamat Khas Malaysia atau SMART (Special Malaysia Disaster Assistance and Rescue Team) merupakan sebuah pasukan khas mencari dan menyelamat yang ditubuhkan di bawah Majlis Keselamatan Negara Malaysia yang berdasarkan kelulusan Jemaah Menteri pada 18 Mei 1994.

Sejarah

Susulan daripada tragedi keruntuhan pangsapuri Highland Towers, Ulu Kelang pada 11 Disember 1993, Jawatankuasa Kabinet yang bersidang 21 Disember 1993 telah meluluskan penubuhan Pasukan SMART di bawah pengurusan Pejabat Majlis Keselamatan Negara;
Pasukan SMART ini dianggotai oleh pegawai dan anggota daripada jabatan kerajaan yang berkaitan seperti Jabatan Bomba dan Penyelamat Malaysia (JPBM), Polis Diraja Malaysia (PDRM) dan Angkatan Tentera Malaysia (ATM).
Latihan Dan Pemilihan.
-ujian fizikal individu yang digelar IPPT syarat lulus  gred A & B shj.
-ujian fobia ketinggian terjun platform 10m & renang  300m gaya bebas serta apungan 5minit dijalankan di PULAPOL  Jln semarak KL.
-ujian fobia gelap. Confined space, smoke house &      B.A Gallery biasanya dijalankan di FRAM Kuala Kubu  Bharu.
-ujian fobia darah & mayat yang dilaksanakan di    HKL.
-ujian larian 7km & ujian 'casevac' 22km bersama  dummy 90kg.
Calon-calon yang telah melepasi ujian-ujian diatas akan ditemuduga seterusnya akan melalui tapisan yang ketat sebelum layak untuk mengikuti latihan asas pasukan SMART yang dipanggil 'Kursus Khas SMART' selama 7 minggu. Dalam kursus khas para pelatih akan diberikan latihan yang agak keras dan tidak mengira masa. Modul-modul yang diajar adalah seperti; Medical, USAR, RTA, High Angle & Rope rescue, HAZMAT dll. Disamping itu juga pelatih-pelatih juga wajib menjalani latihan fizikal setiap hari serta ujian berpasukan dan individu spt merempuh halangan dan B.A circuit endurance. Ujian IPPT juga turut dijalankan setiap hari jumaat sepanjang kursus dijalankan manakala ujian akhir pelatih diuji dengan 'casevac' sejauh 30km melalui jalan berbukit sekitar Kuala Kubu Bharu. Kini SMART sedang giat menjalani latihan persiapan untuk diiktiraf oleh INSARAG sebagai Heavy USAR Team yang kedua di Asia tenggara pada tahun 2015.
Baritenor

Kategori suara (fächer) penyanyi baritenor

Di dalam muzik klasikal, istilah ini kebiasaannya digunakan untuk merujuk kepada pelajar vokal lelaki yang suara dewasa mereka masih belum dikenal pasti berdasarkan usia mereka yang masih belum cukup matang (remaja lelaki). Suara ini amat jarang dianggap sebagai suara lelaki dewasa.
Lingkungan suara penyanyi baritenor kebiasaannya adalah dari B2 hingga ke A4, namun ada juga yang boleh menyanyikan nada lebih rendah. Sehingga kini, tidak terdapat sebarang maklumat untuk jenis suara ini digunakan untuk di dalam persembahan opera melainkan opereta (opera berskala kecil / ringan) dan teater muzikal.
Boidae

Keterangan

Seperti ular sawa, boa mempunyai tulang supratemporal yang panjang. Tulang-tulang kuadratnya juga panjang tetapi tidak sepanjang tulang supratemporal, tetapi kedua-duanya mampu bergerak dengan bebas supaya ketika ia berayun ke sisi sejauh-jauhnya, jarak di antara engsel-engsel rahang bawahnya jauh diluaskan.
Kedua-dua keluarga berkongsi beberapa ciri primitif. Hampir kesemuanya mempunyai rahang bawah yang agak tegat dengan unsur koronoid serta vestij girdel pelvis dengan tungkai belakang yang halus sebagai sepasang taji, satu di setiap sebelah lohong. Taji dubur ular jantan ini lebih besar dan lebih ketara daripada yang betina punya. Terdapat sebaris panjang gigi lelangit dan kebanyakan spesies mempunyai paru-paru kiri berfungsi yang boleh mencapai 75% saiz paru-paru kanan.
Bagaimanapun, ular-ular boid berbeza dengan ular sawa kerana tidak satu pun yang ada tulang pascafrontal atau gigi pramaksilari, apalagi ular boa melahirkan anak hidup-hidup. Sesetengah ular boa mempunyai lekuk bibir di celah sisik dan bukannya di atas sisik. Selain itu, taburan boa hampir berbeza sama sekali dengan taburan ular sawa, yang mana hanya ular boa jarang sekali ditemui hidup bersama ular sawa dalam satu tempat liar.

Pemakanan

Mangsa dibunuh dengan menjerut; selepas mangsa dicengkam untuk ditahan, ular cepat-cepat melingkari mangsa. Kemudian, dengan menggunakan dan mengekalkan tekanan yang cukup untuk menghalangnya daripada menyedut udara, mangsa itu akhirnya tewas akibat lemas.
Spesimen-spesimen yang lebih besar lazimnya memakan haiwan yang lebih kurang sebesar kucing belaan, tetapi memang ada makanan yang lebih besar: makanan anakonda am, Eunectes murinus diketahui termasuk tapir remaja. Mangsa ditelan seekor-seekor dan mungkin mengambil masa beberapa hari ataupun berminggu-minggu untuk dicerna sepenuhnya. Biarpun saiz dan kebesarannya menggerunkan, namun boa lazimnya tidak membahayakan manusia.
Cisalak, Cisalak

Poskod

Poskod yang digunakan di Cisalak adalah 41283. Terdapat buah desa di dalam daerah kecamatan Cisalak.
Sindangsari, Plered

Poskod

Poskod yang digunakan di Sindangsari adalah 41162. Terdapat buah desa di dalam daerah kecamatan Plered.
Sambal belacan

Cara menghasilkan sambal belacan

Tumbuk cili padi dan belacan.Lepas tu masukan Cili besar tumbuk sederhana atau 3/4 pecah.Masukkan buah tomato dan lenyekkan sahaja. Air perahan asam jawa campurkan dengan sambal itu tadi. Campurkan garam dan gula secukup rasa. Kurangkan gula dan elakkan penyakit kencing manis.

Cadangan hidangan

Makan bersama nasi putih, lauk pauk dan ulam timun.Tidak sesuai dimakan bersama nasi beryani atau nasi minyak, namun ianya sebagai penambah selera makan.
Falsafah

Tradisi falsafah

Falsafah merupakan sesuatu yang diusahakan oleh setiap bangsa. Ini adalah kerana manusia secara semula jadinya mempunyai fitrah ingin tahu dan cenderung kepada kebenaran. Daripada itu tradisi falsafah terbina oleh kelompok manusia yang mengadakan pendekatan yang berbeza terhadap falsafah. Dalam sesuatu tradisi falsafah, anggotanya akan mempunyai minat yang sama dalam sesuatu persoalan falsafah dan juga mempunyai pengaruh yang sama daripada seseorang tokoh falsafah. 
Perkataan "falsafah" dalam konteks akademik Amerika Inggeris mungkin adalah sesuatu yang mengelirukan. Ia biasanya merujuk kepada tradisi falsafah daripada tamadun barat dengan mengetepikan tradisi falsafah daripada tempat lain. Masalah ini menjadi lebih rumit lagi apabila didapati tiada perkataan "falsafah" yang wujud dalam tamadun China, Korea, dan Jepun sehingga abad ke-19. Daripada itu, pernah juga sarjana Barat menyangka bahawa falsafah itu tidak pernah wujud dalam tamadun ini. 
Secara kasarnya, falsafah boleh dibahagikan kepada dua tradisi,antara falsafah Barat dan juga falsafah Timur. Bagi tradisi falsafah di Afrika, ia masih dianggap terlalu kabur dan asing bagi kebanyakan orang. 
Falsafah Barat merupakan satu tradisi falsafah yang laku untuk kawasan Eropah, benua-benua Amerika Utara dan Selatan, dan juga di Timur Tengah. Falsafah Islam biasanya termasuk juga ke dalam tradisi ini. Falsafah Timur pula merujuk kepada tradisi falsafah daripada Benua India dan juga daripada timur jauh seperti China, Korea, dan Jepun.
Jenayah kolar biru

Dalam kriminologi, jenayah kolar biru adalah sebarang jenayah yang dilakukan oleh individu dari kelas sosial yang lebih rendah berbanding dengan jenayah kolar putih yang dikaitkan dengan jenayah yang dilakukan oleh seseorang kelas sosial yang lebih tinggi. Jenayah kolar biru tidak mempunyai klasifikasi undang-undang rasmi. Jenayah-jenayah ini adalah berskala kecil, untuk mendapat keuntungan yang bermanfaat kepada individu atau kumpulan yang terlibat dalamnya. Ini juga boleh termasuk jenayah berkaitan peribadi yang boleh didorong oleh tindak balas segera, seperti semasa pergaduhan atau konfrontasi. Jenayah ini termasuk tetapi tidak terhad kepada: Pengeluaran atau pengedaran narkotik, serangan seksual, kecurian, rompakan, serangan atau pembunuhan..
Sekolah Menengah Kebangsaan Farmasi Caraka Nusantara

Sejarah

I LOVE YOU FULL MUACHHH Aq cienta kamu

Pencapaian

Banyak banget sampe gua lupa apa aja yang udah diraih